
	Comisia pentru Buget,

Finanţe şi Bănci
	
	București, 30.03.2021
Nr. 4c-2/368
PLx 442/2019


BIROUL  PERMANENT

AL

CAMEREI  DEPUTAŢILOR

Vă înaintăm alăturat, raportul asupra Proiect de Lege privind înfiinţarea Fondului Special pentru Încurajarea Librăriilor de Provincie, trimis cu adresa nr. PLx.442/2019 din 9 octombrie  2019, Camera Deputaților fiind Cameră decizională.
În raport cu obiectul și conținutul său, proiectul de Lege face parte din categoria legilor ordinare.
PREŞEDINTE,

Bogdan Iulian - Huţucă
Parlamentul  României

RAPORT
asupra proiectului de Lege privind înfiinţarea Fondului Special pentru Încurajarea Librăriilor de Provincie
În conformitate cu prevederile art. 94 din Regulamentul Camerei Deputaților, republicat cu modificările ulterioare, Comisia pentru buget, finanțe și bănci a fost sesizată, prin adresa nr. PLx.442/2019 din 9 octombrie  2019, spre dezbatere pe fond, cu Proiect de Lege privind înfiinţarea Fondului Special pentru Încurajarea Librăriilor de Provincie 
Aceast proiect de Lege a fost adoptat de Senat, în calitate de primă Cameră sesizată în şedinţa din 2 octombrie 2019, cu respectarea prevederilor art.76, alin. (2) din Constituţia României, republicată.
Conform prevederilor art.75 din Constituția României, republicată și ale art.91 din Regulamentul Camerei Deputaților, republicat, cu modificările şi completările ulterioare, Camera Deputaților este Camera decizională.
La dezbaterea proiectului de Lege s-au avut în vedere avizele favorabile ale : Consiliului Legislativ, Consiliului Economic şi Social, Comisiei pentru cultură, arte, mijloace de informare în masă, precum şi punctul de vedere al Guvernului care nu susţine adoptarea acestei iniţiativei legislative.
Proiectul de Lege supus dezbaterii are ca obiect de reglementare înfiinţarea Fondului Special pentru încurajarea Librăriilor de Provincie, în valoare totală de 1.800.000 euro, defalcat în sume egale, pe o perioadă de trei ani. Fiecare aplicant pentru o finaţare nerambursabilă pentru deschiderea unei librării ,va beneficia  de o sumă  de 30.000 de euro.
În conformitate cu prevederile art. 61 din Regulamentul Camerei Deputaților, republicat cu modificările ulterioare, membrii Comisiei pentru buget, finanţe şi bănci au examinat proiectul de Lege menționat mai sus, în ședința cu prezenţă atât fizică cât şi online, din data de 30 martie 2021.    
La lucrările Comisiei, deputaţii și-au înregistrat prezența conform listei de prezenţă .
În urma examinării proiectului de Lege, deputații prezenți la lucrările comisie au hotărât, cu majoritate  de voturi, să propună plenului Camerei Deputaţilor un raport de respingere a proiectului de Lege privind înfiinţarea Fondului Special pentru Încurajarea Librăriilor de Provincie, deoarece aceasta constituie o măsură de natura ajutorului de stat, prin urmare nu poate fi pusă în aplicare, decât după elaborarea unei scheme de ajutor de stat conform prevederilor unui regulament european iar, finanţarea poate fi acordată numai după parcurgerea  procedurilor naţionale în domeniul aujutoarelor de stat prevăzute  de Ordonanţa de urgenţă a Guvernului nr 77/2014 privinid procedurile naţionale în domeniul ajutoarelor de stat, precum şi pentru modificarea ţi completarea Legii concurenţei nr. 21/1996, cu modificările şi completările ulterioare.
 În raport cu obiectul și conținutul său, proiectul de Lege face parte din categoria legilor ordinare.
	PREŞEDINTE,

Bogdan - Iulian HUŢUCĂ

	SECRETAR,

Iulius - Marian FIRCZAK


Şef serviciu,
Giorgiana Ene

               Expert parlamentar,
               Laura Elena Gheorghe

2

